《送邓帅参文举得南雄守归》
宋代·陈元晋

风流耆旧传，悃愊静无华。来重青油幕，归乘皂盖车。

离筵倾柏叶，客路看梅花。闻有南来信，门前迓骑哗。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。